растенията гостоприемници са били проверени от компетентния орган в съответствие с член 33 и не е било установено присъствието на посочения вредител.
 2.Растения гостоприемници с произход от трета държава, за която е известно, че посоченият вредител присъства в нея и в която са били отглеждани in vitro през целия им производствен цикъл, могат да бъдат въвеждани в Съюза само ако са изпълнени следните условия:
 а)растенията гостоприемници отговарят на едно от следните условия:
 i)били са отгледани от семена;
 ii)били са размножавани в стерилни условия от майчини растения, които през целия си живот са били в зона, свободна от посочения вредител, и които са били изследвани и е установено, че са свободни от посочения вредител;
 iii)били са размножавани в стерилни условия от майчини растения, които са били отгледани в обект, който отговаря на условията по член 31, и които са били изследвани и е установено, че са свободни от посочения вредител;
 б)растенията гостоприемници са били отгледани в производствен обект, който е бил разрешен от националната организация за растителна защита като свободен от вредители в съответствие с член 31;
 в)националната организация за растителна защита на съответната трета държава е изпратила в писмен вид на Комисията списък на свободните от вредители обекти, включително тяхното местоположение в държавата;
 г)растенията гостоприемници се придружават от фитосанитарен сертификат, в който се посочва следното:
 i)в графата „Допълнителна декларация“ се посочва, че през целия им производствен цикъл растенията гостоприемници са били произвеждани in vitro в един или повече обекти, разрешени от националната организация за растителна защита като свободни от вредители в съответствие с член 31, и че растенията гостоприемници са били транспортирани в затворени контейнери или опаковки, с които се гарантира, че не може да настъпи заразяване с посочения вредител или с някой от неговите вектори;
 ii)в графата „Място на произход“ се посочва наименованието или кодът на свободния от вредители производствен обект.
 Член 31
 Разрешаване на производствени обекти като свободни от вредители
 1.Даден производствен обект може да бъде разрешен като свободен от вредители само ако са изпълнени всички посочени по-долу условия:
 а)производственият обект е бил обявен от националната организация за растителна защита като обект, обезопасен срещу посочения вредител и неговите вектори съгласно съответните международни стандарти за фитосанитарни мерки;
 б)производственият обект е преминал през фитосанитарни третирания срещу популацията на векторите на всички стадии от жизнения им цикъл в подходящи моменти от годината, с цел да се поддържа свободен от вектори на посочения вредител. Тези третирания включват ефикасни химични, биологични или механични методи въз основа на местните условия;
 в)производственият обект ежегодно е бил подлаган на поне две проверки от компетентния орган, извършени в най-подходящите моменти;
 г)възможно най-близо до времето на тяхното придвижване растенията гостоприемници, които произхождат от производствения обект, са били подложени на молекулярно изследване за присъствието на посочения вредител въз основа на изследване от списъка в приложение IV и посредством схема за вземане на проби, при която е възможно с поне 90-процентна сигурност да се установи еднопроцентно присъствие на заразени растения.
 Ако по време на годишни проверки компетентните органи открият присъствие на посочения вредител или нарушения, пречещи на обезопасяването срещу насекоми